Official Journal L 346 , 31/12/2003 P. 0031 - 0032



KOMISIJAS REGULA (EK) Nr. 2340/2003 (2003. gada 29. decembris) par izņēmumu 2004. gadā no Regulas (EK) Nr. 1279/98, kas nosaka kārtību, kā liellopu gaļai piemērojamas tarifa kvotas, kas ar Padomes Lēmumiem 2003/286/EK, 2003/298/EK, 2003/299/EK, 2003/18/EK, 2003/263/EK un 2003/286/EK ir noteiktas Bulgārijai, Čehijai, Slovākijai, Rumānijai, Polijas Republikai un Ungārijas Republikai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], un jo īpaši tās 32. panta 1. punktu, tā kā: (1) Ar Komisijas Regulu (EK) Nr. 1279/98 [2] tika pieņemta koncesiju piemērošanas kārtība attiecībā uz liellopu gaļas produktu ievešanu ar tarifa kvotām, kas atklātas Bulgārijai, Čehijai, Slovākijai, Rumānijai, Polijai un Ungārijai. (2) Pēc tam kad Čehija, Igaunija, Kipra, Latvija, Lietuva, Ungārija, Malta, Polija, Slovēnija un Slovākija (šeit turpmāk "jaunās dalībvalstis") būs ratificējušas Pievienošanās līgumu, Čehija, Slovākija, Polija un Ungārija iestāsies Eiropas Savienībā 2004. gada 1. maijā. Tādēļ uz šīm valstīm attiecināmajām kvotām jābūt atklātām tikai līdz šo valstu pievienošanās dienai. (3) Lai jauno dalībvalstu uzņēmējiem ļautu gūt labumu no preferenciālām kvotām, kas piešķirtas Bulgārijai un Rumānijai, kā norādīts Regulā (EK) Nr. 1279/98, kvotu periodā no 2004. gada 1. janvāra līdz 2004. gada 30. jūnijam pieejamie daudzumi jāsadala divās daļās proporcionāli laikam. Pirmā daļa jāatklāj periodam no 2004. gada 1. janvāra līdz 2004. gada 30. aprīlim. (4) Daudzumiem, kas pieejami periodā no 2004. gada 1. janvāra līdz 2004. gada 30. jūnijam saistībā ar tarifa kvotām, kuras Čehijai, Slovākijai, Polijai un Ungārijai atklātas ar Regulu (EK) Nr. 1279/98, jābūt pilnīgi pieejamiem pirms 2004. gada 30. aprīļa. (5) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants 1. Atkāpjoties no Regulas (EK) Nr. 1279/98 2. panta pirmās daļas, periodā no 2004. gada 1. janvāra līdz 30. jūnijam daudzumus sadala šādi: a) no 2004. gada 1. janvāra līdz 30. aprīlim 50 % no attiecīgajām minētās Regulas 1. panta kvotām attiecībā uz Čehijas, Ungārijas, Polijas un Slovākijas izcelsmes produktiem; b) attiecībā uz Bulgārijas un Rumānijas izcelsmes produktiem: i) no 2004. gada 1. janvāra līdz 30. aprīlim 33 % no attiecīgajām minētās regulas 1. panta kvotām; ii) no 2004. gada 1. maija līdz 30. jūnijam 17 % no attiecīgajām minētās regulas 1. panta kvotām. 2. Atkāpjoties no Regulas (EK) Nr. 1279/98 2. panta otrās daļas, ja daudzumi, kas aptverti ievešanas atļauju pieteikumos, kuri iesniegti attiecībā uz daļu no 2003. gada 1. jūlija līdz 31. decembrim, ir mazāki nekā vispār pieejams, atlikušie daudzumi jāpievieno tiem, kas pieejami par šā panta 1. punkta a) apakšpunktā un b) apakšpunkta i) nodalījumā minētajām daļām. Atlikušie daudzumi saistībā ar daļām, kas minētas 1. punkta b) apakšpunkta i) nodalījumā, jāpievieno tiem daudzumiem, kas pieejami par 1. punkta b) apakšpunkta ii) nodalījumā minēto daļu. 2. pants Atkāpjoties no Regulas (EK) Nr. 1279/98 5. panta 2. punkta, ievešanas atļaujas, kas izdotas no 2004. gada 1. janvāra līdz 2004. gada 30. aprīlim, ir derīgas 120 dienas no to faktiskās izdošanas dienas Komisijas Regulas (EK) Nr. 1291/2000 23. panta 2. punkta nozīmē [3]. Tomēr attiecībā uz Čehijas, Ungārijas, Polijas un Slovākijas izcelsmes produktiem atļaujas vairs nav derīgas pēc 2004. gada 30. aprīļa. 3. pants Šī regula stājas spēkā nākamajā dienā pēc tās publicēšanas Eiropas SavienībasOficiālajā Vēstnesī. To piemēro no 2004. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 29. decembrī Komisijas vārdā Komisijas loceklis Franz Fischler [1] OV L 160, 26.6.1999., 21. lpp. Regulā jaunākie grozījumi izdarīti ar Regulu (EK) Nr. 1782/2003 (OV L 270, 21.10.2003., 1. lpp.). [2] OV L 176, 20.6.1998., 12. lpp. Regulā jaunākie grozījumi izdarīti ar Regulu (EK) Nr. 1144/2003 (OV L 160, 28.6.2003., 44. lpp.). [3] OV L 152, 24.6.2000., 1. lpp.